***Хөрмәтле биектаулылар һәм районыбыз кунаклары!***

*Биектау муниципаль районы Советы, "Бердәм Россия" партиясенең җирле бүлекчәсе исеменнән һәм шәхсән үз исемемнән милли бәйрәмебез – Сабан туе белән тәбрик итәм.*

*Халкыбыз яраткан Сабан туе хезмәткә дан җырлаучы төп бәйрәм булып тора. Мәйданга олысын-кечесен җәлеп итеп, ул татар халкының кунакчыллыгын, оптимистлыгын, дусларча мөнәсәбәтен ачып сала һәм көчеңне, җитезлегеңне, тапкырлыгыңны күрсәтергә мөмкинлек бирә. Гомер-гомергә ул төрле милләт кешеләренең дусларча аралашуына этәргеч биргән, киләчәккә өмет уяткан һәм шатлык өләшкән.*

*Соңгы елларда безнең Сабан туен Россиянең барлык почмакларында һәм аннан читтә дә уздыру гадәткә кереп китте. Бүген инде ул тынычлык һәм игелеклелек идеалларын чагылдыра, республикабыз халыклары дуслыгы символы булып тора.*

*Быел да "сабан бәйрәме" гадәттәгечә киң колачлы, күңелле булып һәм шау-гөр килеп узар, теләүчеләрнең барысына да Татарстанда яшәүче халыкларның бай мәдәниятенә күмелергә, аларның йолалары һәм гореф-гадәтләре белән танышырга мөмкинлек бирер, дип өметләнәбез.*

*Биектаулыларның горурланырлык эшләре бар. Районыбыз елдан-ел алга китә һәм матурлана бара. Авыл хуҗалыгы җитештерүенең иң булдыклы вәкилләрен котлаганда, без лаеклы рәвештә алар хезмәтенең югары нәтиҗәләре белән горурланабыз. Районыбыз игенчеләре язгы кыр эшләрен кыска вакыт эчендә һәм сыйфатлы итеп башкарып чыкты. Терлекчеләрнең дә уңышлары шактый. Бу көнне без башка төрле һөнәр ияләренең дә иң осталарын данлыйбыз.*

*Кадерле дуслар! Спорт ярышларында катнашучыларның барысына да ихластан – җиңүләр һәм бүләкләренең күп булуын, ә барлык кунакларга сәламәтлек, бәхет, иминлек һәм якты хисләр телим. Сабан туе һәркемгә бетмәс-төкәнмәс энергия һәм иртәгәге көнгә ышаныч бирсен, игелекле эшләргә һәм башлангычларга рухландырсын иде.*

*Сезгә чын күңелемнән онытылмаслык яңа тәэсирләр алуыгызны телим. Бу якты, күркәм һәм юмарт бәйрәм һәр йортка шатлык, муллык алып килсен! Нык сәламәтлек, үзегезгә һәм якыннарыгызга сөю-сәгадәтле тормыш телим!*

*Р.Г. Кәлимуллин,*

*Биектау муниципаль районы башлыгы, “Бердәм Россия”*

 *партиясенең җирле бүлекчәсе секретаре*